Abduxoliq Karimov

Abduxoliq Karimovich Karimov (1923-yil 20-may, Jizzax — 1994-yil 23-mart, Toshkent) — sovet partiya va davlat arbobi, Oʻzbekiston SSR 112-son Denov saylov okrugidan Millatlar kengashi deputati. Sotsialistik Mehnat Qahramoni.

Tarjimai holi 
1923-yilda tugʻilgan, millati oʻzbek. 1946-yildan KPSS aʼzosi. Maʼlumoti oliy. Samarqand qishloq xoʻjaligi institutini tamomlagan. 1941-yildan oʻqituvchilik qilgan. 1942—1946-yillarda Sovet Armiyasi saflarida xizmat qilgan. Ulugʻ Vatan urushi qatnashchisi. 1946-yildan oʻqituvchi, tuman komsomol qoʻmitasining birinchi kotibi, tuman ijroiya qoʻmitasi raisi. 1954-yildan partiya tuman qoʻmitasining birinchi kotibi, viloyat sovxozlar tresti direktori, tuman qishloq xoʻjaligi ishlab chiqarish boshqarmasi boshligʻi. 1965-yildan partiya raykomining birinchi kotibi. 1967-yildan Oʻzbekiston SSR qishloq xoʻjaligi vazirining birinchi oʻrinbosari. 1968-yildan Samarqand viloyat partiya komiteti kotibi. 1977-yildan Oʻzbekiston Kompartiyasi Surxondaryo viloyat qoʻmitasining birinchi kotibi. 1985-yil avgust oyida nafaqaga chiqqan.

Millatlar kengashining salomatlik va farovonlik komissiyasi aʼzosi.

Oʻzbekiston SSRdan 10—11-chaqiriqlar (1979—1989) SSSR Oliy Soveti Millatlar Kengashi deputati etib saylangan.

Oilasi va shaxsiy hayoti 
Karimov Abduxoliq Karimovich 1923-yil 20-mayda Jizzax viloyati G‘allaorol tumanidan uncha uzoq bo‘lmagan Gadoy (Guliston) qishlog‘ida tug‘ilgan. Mahalliy maktabda oʻqigan. Maktabni tugatgach, oʻqituvchi boʻlib ishlagan. 1942-yilda ixtiyoriy ravishda urushga ketdi. 1946-yilda vataniga qaytdi. Musurmonqul Salomatning qiziga uylangan. Salomat Karimova taʼlim olmagan edi. Oilada besh farzand bor edi. Burxon, Dilbar, Gulnora, Abduqodir, Abdulla. Ota-onalar ularga har tomonlama taʼlim berishga harakat qildilar.

Mukofotlar 

 Sotsialistik Mehnat Qahramoni (03.05.1982)
 3 ta Lenin ordeni (01.11.1957; 25.12.1976; 05.03.1982)
 Oktabr inqilobi ordeni (03.04.1980)
 Ikkinchi darajali Vatan urushi ordeni (03.11.1985)
 3 ta Mehnat Qizil Bayroq ordeni (03.01.1965; 27.08.1971; 12.10.1973)
 medallar

Havolalar 

 Karimov Abduxalik (rus.). Sayt „Geroi strani“.
 Karimov, Abduxalik Karimovich — Geroy Sotsialisticheskogo Truda, foto.
 Karimov, Abduxalik Karimovich, Vokrug semi, foto

1923-yilda tugʻilganlar
20-mayda tugʻilganlar
Jizzaxda tugʻilganlar
1994-yilda vafot etganlar
23-martda vafot etganlar
Toshkentda vafot etganlar
Samarqand davlat veterinariya meditsinasi, chorvachilik va biotexnologiyalar universiteti bitiruvchilari
Surxondaryo viloyati hokimlari
Mehnat Qizil Bayroq ordeni sohiblari
Vatan urushi 2-darajali ordeni sohiblari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari
Lenin mukofoti laureatlari
Oʻzbekistonda paxta ishi
Oʻzbekiston Kompartiyasi Surxondaryo viloyat qoʻmitasi birinchi kotiblari
Oʻzbekiston SSR Oliy Soveti deputatlari
Sovet yozuvchilari
Oʻzbekiston SSRdan saylangan Millatlar Kengashi deputatlari
Oʻzbekiston Kompartiyasi tuman qoʻmitalari birinchi kotiblari
Oʻzbekiston komsomoli tuman qoʻmitalari birinchi kotiblari
Oʻzbekiston SSR tuman ijroiya qoʻmitalari raislari
Oʻzbekiston Kompartiyasi Samarqand viloyat qoʻmitasi kotiblari
KPSS XXVI syezdi delegatlari